Сегѡ̀ ра́ди подвиза́йся усе́рднѣ, не лѣни́ся, не уныва́й, настои́тъ бо тѝ по́двигъ, предлежи́тъ тѝ побѣ́да, подвигополо́жникъ зри́тъ, вѣнцы̀ угото́вани, по́честь предлежи́тъ, сла́ва и наслажде́ніе непремѣ́нно: ли́цы а́гг҃льстіи, и арха́гг҃льстіи, и всѣ́хъ небе́сныхъ си́лъ, зря́тъ и чудя́тся: всѣ́хъ ст҃ы́хъ собо́ри ѡжида́ютъ, со ѕѣ́льнымъ жела́ніемъ прія́ти тя̀ надѣ́ющеся